|  |  |  |
| --- | --- | --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԿՈՏԱՅՔԻ ՄԱՐԶ ԾԱՂԿԱՁՈՐԻ ՀԱՄԱՅՆՔԱՊԵՏԱՐԱՆ** | cid:002001da8fde$e8563a4e$_CDOSYS2.0 | **REPUBLIC OF ARMENIA KOTAYK MARZ MUNICIPALITY OF TSAKHKADZOR** |

գիծ

|  |  |
| --- | --- |
| 2310 ք. Ծաղկաձոր Օրբելի Եղբ.  9   Tsakhkadzor city Orbeli Br.9  հեռ.  +374 60 703000, էլ. հասցե tsaghkadzor.kotayq@mta.gov.am, meria@tsakhkadzor.am |  |

|  |  |
| --- | --- |
| **16 ապրիլ 2024թ.** | **N 501**  **«ՇԻՆ ԿՈՆՏՐՈԼ» ՍՊԸ ՏՆՕՐԵՆ ՀԱՅԿ ԴԱՎԹՅԱՆԻՆ /ք.Երևան, Սասունցի Դավթի նրբ. Տուն 65,ՀՎՀՀ 00492025/** |

**ԾԱՆՈՒՑՈՒՄ**

**Պայմանագիրը միակողմանի ամբողջությամբ լուծելու  վերաբերյալ**

**Հարգելի մասնակից**

  Ծաղկաձորի համայնքապետարանի (այսուհետ՝ Պատվիրատու) կարիքների համար «Տեխնիկական հսկողության խորհրդատվական ծառայությունների» ձեռքբերման նպատակով հայտարարված թիվ «ԾՔ-ԳՀԽԾՁԲ-24/4» ծածկագրով  գնման ընթացակարգի արդյունքում նվազագույն գնային առաջարկ ներկայացրած մասնակից «ՇԻՆ ԿՈՆՏՐՈԼ» ՍՊԸ-ի (այսուհետ՝ Կատարող) հետ 2024թ. մարտի 21-ին կնքվել է  «Ծաղկաձոր  համայնքի  Արտավազ  բնակավայրի 3-րդ  փողոցի շարունակելի հատվածի կապիտալ  վերանորոգման՝ ասֆալտապատման  աշխատանքների  որակի  տեխնիկական  հսկողության  խորհրդատվական  ծառայություններ»-ի մատուցման պայմանագիր (այսուհետ՝ Պայմանագիր): Համաձայն 27 մարտ 2024թ. ՀՀ պետական վերահսկողական ծառայության կողմից ստացված գրության և հիմք ընդունելով ՀՀ Կառավարության 2017թ.  մայիսի  4-ի N 526-Ն  որոշմամբ  հաստատված  «Գնումների գործընթացի կազմակերպման մասին» Կարգի 33-րդ կետի 8-րդ ենթակետը և Պայմանագրի 7.3 կետը՝ պարզվել է, որ «ՇԻՆ ԿՈՆՏՐՈԼ» ՍՊ ընկերության (ՀՎՀՀ 00492025) 100% բաժնեմասի սեփականատեր հանդիսացող Հայկ Հովհաննեսի Դավթյանը «ՄԵԼՔՈՆՅԱՆ ՇԻՆ» ՍՊ ընկերությունում (ՀՎՀՀ 04237973) ևս 100% բաժնեմասի սեփականատեր է հանդիսանում, իսկ «ՄԵԼՔՈՆՅԱՆ ՇԻՆ» ՍՊ ընկերությունը 2023թ. դեկտեմբերի 12-ից մինչև 2025թ. դեկտեմբերի 12-ը ներառվել է  գնումների գործընթացներին մասնակցելու իրավունք չունեցող  մասնակիցների ցուցակում (այսուհետ՝ Ցուցակ):

 Ընթացակարգի գնահատող հանձնաժողովի կողմից  ստուգվել է միայն իրավաբանական անձ հանդիսացող «ՇԻՆ ԿՈՆՏՐՈԼ» ՍՊԸ-ի Ցուցակում ներառված լինելու կամ չլինելու փաստը:

«Գնումների մասին» օրենքի 6-րդ հոդվածի 1-ին մասի 6-րդ կետի համաձայն՝ Մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե`

ա. խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը, և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը,

Համաձայն Հայաստանի Հանրապետության կառավարության 2017 թվականի մայիսի 4-ի հ.526-Ն որոշմամբ սահմանված «Գնումների գործընթացի կազմակերպման կարգի» 121-րդ կետի պահանջների՝ «Մասնակցի՝ օրենքի 6-րդ հոդվածի 1-ին մասի 6-րդ կետով նախատեսված ցուցակում ներառվելը, դրանում գտնվելու ժամանակահատվածում, ինքնաբերաբար հանգեցնում է վերջինիս հետ փոխկապակցված անձանց գնումների գործընթացին մասնակցության իրավունքի սահմանափակման:»:

  Քաղաքացիական օրենսգրքի 466 հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված:»

Պատշաճ ծանուցումն  ապահովելու  նպատակով  կկիրառվի  ՀՀ  Կառավարության 2017թ. մայիսի 4-ի  N526-Ն  որոշմամբ  հաստատված «Գնումների գործընթացի կազմակերպման մասին» Կարգի 33-րդ  կետի 17-րդ ենթակետով սահմանված դրույթները, համաձայն որի՝ «պայմանագիր կնքած անձի կողմից ստանձնված պարտավորությունները չկատարելու կամ ոչ պատշաճ կատարելու հիմքով պայմանագիրն ամբողջությամբ կամ մասնակի միակողմանի լուծելու մասին ծանուցումը պատվիրատուն հրապարակում է տեղեկագրում` նշելով հրապարակման ամսաթիվը: Պայմանագիր կնքած անձը համարվում է պայմանագիրը միակողմանի լուծելու մասին պատշաճ ծանուցված` ծանուցումը տեղեկագրում հրապարակվելուն հաջորդող օրվանից: Պայմանագիրն ամբողջությամբ կամ մասնակի միակողմանի լուծելու մասին ծանուցումը տեղեկագրում հրապարակվելու օրը ուղարկվում է նաև պայմանագիր կնքած անձի էլեկտրոնային փոստին.»:

«Գնումների մասին»  օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում, Պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում: Ընդ որում սույն կետում նշված որոշումը պատվիրատուի ղեկավարը կայացնում է գնման ընթացակարգը չկայացած հայտարարվելու կամ կնքված պայմանագրի վերաբերյալ հայտարարությունը հրապարակելու կամ պայմանագիրը միակողմանի լուծելու մասին հայտարարությունը (ծանուցումը) հրապարակելու օրվան հաջորդող տասն օրվա ընթացքում: Որոշումը կայացվելուն հաջորդող օրը այն գրավոր տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգերորդօրը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգերորդ օրը, եթե դատական քննության արդյունքով որոշման կատարման հնարավորությունը չի վերացել:

Ընդ որում եթե՝

·       սույն կետով նախատեսված՝ լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարել է  պայմանագրի և  որակավորան ապահովման գումարները (սույն ընթացակարգի մասով ներկայացվել են հաստատված ֆինանսական միջոցների մասով՝ կանխիկ փողի ձևով,իսկ ոչ առկա ֆինանսական միջոցների մասով՝ տուժանքի ձևով),  ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին.

·        մասնակցի կամ պայմանագիրը կնքած անձի կողմից հայտի, պայմանագրի և (կամ) որակավորան ապահովման գումարի վճարումն իրականացվել է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան լիազորված մարմնի կողմից մասնակցին  ցուցակում ներառելու համար սահմանված քառասունօրյա ժամկետը լրանալը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` ոչուշ, քանտվյալ դատական գործով եզրափակիչ դատական ակտն ուժի մեջ մտնելը ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:

**ՀԱՄԱՅՆՔԻ ՂԵԿԱՎԱՐ** **ՆԱՐԵԿ ՀԱՐՈՒԹՅՈՒՆՅԱՆ**



Կատ. Իրավաբանական, քարտուղարության,անձնակազմի կառավարման բաժնի գլխավոր մասնագետ /բարեվարքության կազմակերպիչ/` Ս. Ալոյան

+37460680139